
ที่ พง 0017.2/ว  




                  ศาลากลางจังหวัดพังงา     






                              
        ถนนพังงา - ทับปุด พง 82000







        กุมภาพันธ์ 2567 
เรื่อง
การตรวจราชการตามแผนการตรวจราชการแบบบูรณาการของคณะผู้ตรวจราชการ เขตตรวจราชการ 

ที่ 6 ประจำปีงบประมาณ พ.ศ. 2567 รอบที่ 1
เรียน  
ตามบัญชีแนบท้าย
สิ่งที่ส่งมาด้วย   
1. สรุปการจัดทำข้อมูล/คำชี้แจงประกอบการตรวจราชการ
    จำนวน 1 ชุด
                   
2. กำหนดการตรวจราชการฯ
    จำนวน 1 ชุด
                   
3. แบบประเด็นการตรวจราชการ    
    จำนวน    ชุด

ด้วยจังหวัดพังงาได้รับแจ้งจากสำนักงานปลัดสำนักนายกรัฐมนตรี ว่าผู้ตรวจราชการ     สำนักนายกรัฐมนตรี เขตตรวจราชการที่ 6 (นางสาวรื่นวดี สุวรรณมงคล) พร้อมด้วยผู้ตรวจราชการกระทรวง และที่ปรึกษาผู้ตรวจราชการภาคประชาชน ได้กำหนดเดินทางมาตรวจราชการตามแผนการตรวจราชการ  แบบบูรณาการ ประจำปีงบประมาณ พ.ศ. 2567 รอบที่ 1 ณ จังหวัดพังงา และประชุมร่วมกับหัวหน้า    ส่วนราชการตามประเด็นที่เกี่ยวข้อง ในวันพุธที่ 21 กุมภาพันธ์ 2567 ระหว่างเวลา 09.30 - 12.00 น.               ณ ห้องประชุมภูผา ชั้น 2 ศาลากลางจังหวัดพังงา จำนวน 4 ประเด็น ดังนี้

1) มาตรการพักชำระหนี้ให้กับลูกหนี้รายย่อยตามนโยบายรัฐบาล

2) การส่งเสริมและพัฒนาด้านการท่องเที่ยว

3) การแก้ไขปัญหาการเปลี่ยนแปลงสภาพภูมิอากาศเพื่อมุ่งสู่สังคมคาร์บอนต่ำ


4) การควบคุมเครื่องดื่มแอลกอฮอล์

ทั้งนี้ จะลงพื้นที่ติดตามการดำเนินงาน/รับฟังบรรยายสรุปในพื้นที่จังหวัดพังงา จำนวน       2 ประเด็น คือ ประเด็นการส่งเสริมและพัฒนาด้านการท่องเที่ยว รับผิดชอบโดยสำนักงานการท่องเที่ยวและกีฬาจังหวัดพังงา และการแก้ไขปัญหาการเปลี่ยนแปลงสภาพภูมิอากาศเพื่อมุ่งสู่สังคมคาร์บอนต่ำ รับผิดชอบโดยสำนักงานทรัพยากรธรรมชาติและสิ่งแวดล้อมจังหวัดพังงา ดังรายละเอียดตามสิ่งที่ส่งมาด้วย 1 และ 2


ในการนี้ จังหวัดพังงาจึงขอให้หน่วยงานดำเนินการในส่วนที่เกี่ยวข้อง ดังนี้


1. รายงานข้อมูลผลการดำเนินงานตามแบบประเด็นการตรวจราชการฯ สิ่งที่ส่งมาด้วย 3   ส่งให้จังหวัดพังงา ภายในวันที่ 16 กุมภาพันธ์ 2567 พร้อมแนบไฟล์ในรูปแบบ Microsoft Word          ทางไปรษณีย์อิเล็กทรอนิกส์ phangnga.plan2@gmail.com รวมทั้งเข้าร่วมประชุมนำเสนอข้อมูลตามประเด็นฯ ที่ระบุให้ชี้แจงในที่ประชุม ในวันพุธที่ 21 กุมภาพันธ์ 2567 ระหว่างเวลา 09.30 – 12.00 น.               ณ ห้องประชุมภูผา ชั้น 2 ศาลากลางจังหวัดพังงา สำหรับสำนักงานศึกษาธิการจังหวัดพังงา ขอให้ประสาน การจัดทำแบบประเด็นการตรวจติดตาม เรื่องมาตรการพักชำระหนี้ให้กับลูกหนี้รายย่อยตามนโยบายรัฐบาล กับหัวหน้าหน่วยปฏิบัติการอุดมศึกษา วิทยาศาสตร์ วิจัยและนวัตกรรม (อว.ส่วนหน้า) ประจำจังหวัด/ผู้อำนวยการสถานศึกษา ผู้อำนวยการสถาบันอุดมศึกษา ในพื้นที่จังหวัดที่สนับสนุนหรือส่งเสริมการพัฒนาอาชีพให้แก่เกษตรกร พร้อมทั้งรวบรวมส่งให้จังหวัดพังงา ภายในวันที่ 16 กุมภาพันธ์ 2567 

2. สำนักงานการท่องเที่ยวและกีฬาจังหวัดพังงา หน่วยงานรับผิดชอบประเด็นการตรวจติดตามในพื้นที่ ประเด็นการส่งเสริมและพัฒนาด้านการท่องเที่ยว (ณ วิสาหกิจท่องเที่ยวโดยชุมชน บ้านสามช่องเหนือ หมู่ที่ 9 ตำบลกะไหล อำเภอตะกั่วทุ่ง จังหวัดพังงา) ให้เตรียมความพร้อมสถานที่และผู้เกี่ยวข้อง เพื่อรับการตรวจติดตามในพื้นที่ ในวันพุธที่ 21 กุมภาพันธ์ 2567 ระหว่างเวลา 13.00 – 14.30 น.


3. สำนักงานทรัพยากรธรรมชาติและสิ่งแวดล้อมจังหวัดพังงา หน่วยงานรับผิดชอบประเด็นการตรวจติดตามในพื้นที่ ประเด็นการแก้ไขปัญหาการเปลี่ยนแปลงสภาพภูมิอากาศเพื่อมุ่งสู่สังคมคาร์บอนต่ำ (ณ สำนักงานทรัพยากรธรรมชาติและสิ่งแวดล้อมจังหวัดพังงา) ให้เตรียมความพร้อมสถานที่และผู้เกี่ยวข้อง เพื่อรับการตรวจติดตามในพื้นที่ ในวันพุธที่ 21 กุมภาพันธ์ 2567 ระหว่างเวลา 15.00 – 16.30 น. 
ทั้งนี้ สามารถดาวน์โหลดสิ่งที่ส่งมาด้วยได้จาก www.phangnga.go.th หัวข้อหนังสือเวียน
จึงเรียนมาเพื่อพิจารณาดำเนินการต่อไป   
 





ขอแสดงความนับถือ




                 หนังสืออยู่ระหว่างรอผวจ.ลงนาม
สำนักงานจังหวัดพังงา
กลุ่มงานยุทธศาสตร์และข้อมูลเพื่อการพัฒนาจังหวัด
โทร.0 7648 1422
บัญชีแนบท้าย
1. ท่องเที่ยวและกีฬาจังหวัดพังงา
2. นายแพทย์สาธารสุขจังหวัดพังงา
3. ผู้อำนวยการสำนักงานทรัพยากรธรรมชาติและสิ่งแวดล้อมจังหวัดพังงา
4. ขนส่งจังหวัดพังงา
5. ศึกษาธิการจังหวัดพังงา
6. พัฒนาสังคมและความมั่นคงของมนุษย์จังหวัดพังงา
7. ประชาสัมพันธ์จังหวัดพังงา
8. อุตสาหกรรมจังหวัดพังงา
9. ท้องถิ่นจังหวัดพังงา
10. เกษตรจังหวัดพังงา
11. พัฒนาการจังหวัดพังงา

12. พาณิชย์จังหวัดพังงา
13. พลังงานจังหวัดพังงา
14. ผู้อำนวยการสำนักงานพัฒนาฝีมือแรงงานจังหวัดพังงา

15. นายกองค์การบริหารส่วนจังหวัดพังงา
16. นายกเทศมนตรีเมืองพังงา
17. นายกองค์การบริหารส่วนตำบลเกาะยาวน้อย
18. ประธานสภาอุตสาหกรรมจังหวัดพังงา
19. ประธานสภาอุตสาหกรรมการท่องเที่ยวจังหวัดพังงา
20. ผู้จัดการธนาคารเพื่อการเกษตรและสหกรณ์การเกษตรจังหวัดพังงา

